Glossopsitta concinna

Ang Glossopsitta concinna (Ingles: Musk Lorikeet; Espanyol: loriquito almizcle [lorikitong almiskle]) ay isang lorikeet o lorikito, isa sa tatlong uri ng saring Glossopsitta. Naninirahan ito sa timog-gitna/silangang bahagi ng Australia. Unang inilarawan ang Musk Lorikeet ng isang ornitolohista o dalub-ibon na si George Shaw noong 1790 bilang Psittacus concinnus, mula sa isang koleksiyon mula sa Daungang Jackson o kilala ngayon bilang Sydney. Kinalaunan, inilarawan naman ito ni John Latham bilang Psittacus australis. Concinna ang pinakatumpak na palayaw nito sa Latin na may kahulugang "elegante". May iba pang pangalan ito tulad na lamang ng Pulang Tengang Lorikeet o Red-eared Lorikeet, at Berdeng Keet o Green Keet,Lendon, p. 23 at dating tinatawag ito ng mga mamamayan ng Sydney bilang Coolich. Mali namang tawagin ang uring ito bilang Berdeng Leek (Green Leek) at Haring Parrot (King Parrot).

Paglalarawan
May habang 22 cm (8.5 in) ang Musk Lorikeet. Kadalasang makikita ito sa kulay na berde at nakikilala sa kanyang pulang noo, asul na korona at ang tanging dilaw na kawan sa kanyang pakpak. Parehong pula ang taas at babang dulong panga ng tuka at matingad sa base. Mas maliit at mas barak ang asul na bahagi ng korona ng babae kaysa sa mga lalaki.

Distribusyon at tirahan
Karamihan sa mga Musk Lorikeet ay makikita sa silangang Bagong Timog Wales, Victoria, Timog Australia at Tasmania.

Pinagkalakhan
Kadalasang dumadami ang musk lorikeet mula Agosto hanggang Enero. Makikita ang kanilang pugad sa malalim na sanga ng punongkahoy. Dalawang puting itlog na may laking  ang pinangitlugan.

Talababa

Bibliyograpiya

 Mga ibon ng Australia 

Kategorya:Mga ibon ng Timog Australia
Kategorya:Mga ibon ng Tasmania
Kategorya:Glossopsitta
Kategorya:Psittaculidae